Miks eelistada puitakent plastaknale » EESTI EHITAB
Uste ja akende laomüük
Metalluste galerii
Garaaži väravate galerii
Vabade rendipindade loetelu
Saada hinnaküsimine
Millest lähtuda välisukse valikul?
Maja visiitkaardiks on välisuks ja silmadeks aknad
teie soove
Pumeko AS osaleb Eesti Ehitab 2018 messil 04-07.aprill
Pumeko välisuksed peavad vastu rasketele ilmastikuoludele lume ja vihmaga
Miks eelistada puitakent plastaknale
Igaüks soovib muuta oma kodu ilusamaks, soojemaks ja turvalisemaks. Soovitame seda arvamuslugu lugeda eelkõige neil, kes plaanivad oma vanad puitaknad välja vahetada uute hooldusvabade PVC akende vastu.
Plastakende tootjad on oma toodetele meedias rohkelt reklaami teinud ent nende negatiivsed omadused mainimata jätnud. Pumeko spetsialistid tõdevad, et puitakendel on nõukaaegsetest aegadest saati nö halb hõng külge jäänud, kuna toona kasutati akende valmistamiseks kehva kvaliteediga materjali ja aknad muutusid juba 20 aasta möödudes kasutuskõlbmatuks.
Saame kinnitada, et nüüdseks on puitakna ajad tagasi jõudnud. Lai ja ilmetu PVC- raam mõjub ajaloolisel fassaadil kohatu võõrkehana. PVC akna paigaldamiseks kasutatakse hermeetikut, mis ei ole puitmaja puhul hea lahendus. Muinsuskaitse spetsialistid ei soovita seda puiduga kokkupuutes tarvitada, kuna aastatega võib see muutuda niiskust koguvaks käsnaks. Traditsiooniliselt tihendatakse aknapiitasid kas taku või samblaga.
Mida terviklikumana vana hoone on säilinud, seda rohkem informatsiooni ta endas kannab. Juba väiksemgi originaaldetaili asendamine lõhub oluliselt tervikut, pealegi on originaalmaterjalid tänapäevastega võrreldes enamasti tunduvalt parema kvaliteediga.
Pumeko aastakümnete pikkune töökogemus kinnitab, et akende vastupidavus sõltub lisaks kasutatud materjalile ka valmistusviisist, hooldusest ja sellest millises ilmastikuvaldkonnas need paiknevad. Meie kliimas peavad aknad taluma vihma, lund jääd ja päikest. Vaatamata sellele jääb aga uute akende eluiga teinekord lühemaks kui mõne vanema akna oma. Põhjus peitub nimelt selles, et vana aja õppinud meistrimehed olid akende valmistamisel põhimõttelisemad – erinevate aknaosade tarbeks kasutati sobivat puitu. Kasutati enamasti kuuske ja mändi. Aknapuit pidi olema tihedate aastarõngastega, sirge ja oksavaba. Puidu ettevalmistamine algas juba metsas. Kasvavaid puid kooriti maikuus, selle tulemusena tüvi küllastus vaiguga ja muutus seeläbi tugevamaks. Puude langetamine toimus südatalvel ning kindlate reeglite järgi. Tähtsaks peeti ka kuu faasi ning tuule ja puu langetamise suunda.
Pumeko poolt valmistatavate puitakende tehnoloogiline erinevus võrreldes PVC aknaga seisneb selles, et kui võrrelda puitakent plastikaknaga, siis puitakna eeliseks on sisemine lisaklaas. Akna sisemisele raamile paigaldatud lisaklaas suurenadb akna sooja- ja mürapidavust ning on ühtlasi kõige sobilikum hoone eksterjööri autentsuse säilitamise seisukohalt.
PVC akende tootmisega kaasnevad negatiivsed keskkonnamõjud, puidu puhul on see oluliselt energia- ja keskkonnasäästlikum. Kokkuvõtteks võib öelda, et lisaks eelpool toodule säilib puitakendega ka vana traditsioon. Puitakent on lihtsam hooldada ja parandada ning ta kestab kauem kui ükski teine tänapäeval saada olev materjal. Puitakent on ka võimalik kerge vaevaga ümber töödelda.
Oleme avatud tööpäevadel 08.00-17.00